CELEX: 62011CN0279
Language: fi
Date: 2011-06-01 00:00:00
Title: Asia C-279/11: Kanne 1.6.2011 — Euroopan komissio v. Irlanti

30.7.2011   
            
            
               FI
            
            
               Euroopan unionin virallinen lehti
            
            
               C 226/18
            
         Kanne 1.6.2011 — Euroopan komissio v. Irlanti
   (Asia C-279/11)
   2011/C 226/35
   Oikeudenkäyntikieli: englanti
   
      Asianosaiset
   
   
      Kantaja: Euroopan komissio (asiamies: P. Oliver)
   
      Vastaaja: Irlanti
   
      Vaatimukset
   
   Kantaja vaatii unionin tuomioistuinta
   
               —
            
            
               toteamaan, että Irlanti ei ole noudattanut SEUT 260 artiklan mukaisia velvoitteitaan, koska se ei ole toteuttanut asiassa C-66/06, komissio vastaan Irlanti, annetun tuomion noudattamisen edellyttämiä toimenpiteitä;
            
         
               —
            
            
               velvoittamaan komission maksamaan kertakorvauksen, joka vastaa 4 174,80 euron suuruista määrää kerrottuna asiassa C-66/06 annetun tuomion antamispäivän ja joko sen ajankohdan, jolloin Irlanti alkaa noudattaa kyseistä tuomiota, tai tässä oikeudenkäynnissä annettavan tuomion antamispäivän — riippuen siitä, kumpi näistä tapahtuu ensiksi — välillä kuluneiden päivien lukumäärällä;
            
         
               —
            
            
               velvoittamaan Irlannin maksamaan komissiolle 33 080,32 euron suuruisen uhkasakon tässä oikeudenkäynnissä annettavan tuomion antamispäivästä lukien siihen ajankohtaan saakka, jolloin Irlanti alkaa noudattaa asiassa C-66/06 annettua tuomiota; ja
            
         
               —
            
            
               velvoittamaan Irlannin korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Noin kaksi ja puoli vuotta sen jälkeen, kun asiassa C-66/06 annettiin tuomio, jossa todettiin, että Irlanti ei ollut toteuttanut toimenpiteitä neuvoston direktiivin 85/337/ETY (1) 2 artiklan 1 kohdan ja 4 artiklan 2–4 kohdan täytäntöön panemiseksi kaikilta osin, kyseinen jäsenvaltio ei ole edelleenkään toteuttanut mainitun tuomion noudattamisen edellyttämiä toimenpiteitä. Komissio vaatii näin ollen, että Irlanti on velvoitettava maksamaan sakko ja uhkasakko, jotka vastaavat rikkomisen vakavuutta ja sen vaikutusta yhteisön lainsäätäjän tavoitteiden saavuttamiseen.
   
      (1)  Tiettyjen julkisten ja yksityisten hankkeiden ympäristövaikutusten arvioinnista 27.6.1985 annettu neuvoston direktiivi 85/337/ETY (EYVL L 175, s. 40).